ભારત અને પાકિસ્તાને સોમવારે પોતાના ન્યૂક્લિયર ઠેકાણાઓની સૂચિ જાહેર કરી છે. એક કરાર હેઠળ ન્યૂક્લિયર ઠેકાણાઓની સૂચિ જાહેર કરવાનો હેતુ બંને દેશો વચ્ચેની આક્રમક ગતિવિધિઓને રોકવાનો છે. દર વર્ષે 1 જાન્યુઆરીના રોજ બંને દેશો વચ્ચે થયેલ કરાર હેઠળ કરવામાં આવે છે. આ ન્યૂક્લિયર ઠેકાણાઓની સૂચિ ભારત અને પાકિસ્તાનના વિદેશ મંત્રાલયે નવી દિલ્હીમાં એક-બીજા સમક્ષ રજૂ કરી હતી. વિદેશ મંત્રાયલ અનુસાર, બંને દેશો વચ્ચે આ 27મી વાર સૂચિ જાહેર કરવામાં આવી છે. ભારત અને પાકિસ્તાન વચ્ચે 31 ડિસેમ્બર, 1988ના રોજ કરાર થયો હતો, જે હેઠળ બંને દેશો એકબીજાના એટમી ઠેકાણાઓ પર હુમલો નહીં કરી શકે. આ કરાર 27 જાન્યુઆરી, 1991ના રોજ લાગુ કરવામાં આવ્યો હતો.